CELEX: C2006/212/13
Language: et
Date: 2006-09-02 00:00:00
Title: Kohtuasi C-154/05: Euroopa Kohtu (kolmas koda) 6. juuli 2006. aasta otsus (Rechtbank Amsterdam'i (Madalmaad) eelotsusetaotlus) — J. J. Kersbergen-Lap ja D. Dams-Schipper versus Raad van bestuur van het Uitvoeringsinstituut Werknemersverzekeringen (Võõrtöötajate sotsiaalkindlustus — Määrus (EMÜ) nr 1408/71 — Artikli 4 lõige 2a ja artikkel 10a ning IIa lisa — Mitteosamakseline erihüvitis — Madalmaades invaliididest noortele makstav hüvitis — Mitte-eksporditavus)

2.9.2006   
            
            
               ET
            
            
               Euroopa Liidu Teataja
            
            
               C 212/8
            
         Euroopa Kohtu (kolmas koda) 6. juuli 2006. aasta otsus (Rechtbank Amsterdam'i (Madalmaad) eelotsusetaotlus) — J. J. Kersbergen-Lap ja D. Dams-Schipper versus Raad van bestuur van het Uitvoeringsinstituut Werknemersverzekeringen
   (Kohtuasi C-154/05) (1)
   
   (Võõrtöötajate sotsiaalkindlustus - Määrus (EMÜ) nr 1408/71 - Artikli 4 lõige 2a ja artikkel 10a ning IIa lisa - Mitteosamakseline erihüvitis - Madalmaades invaliididest noortele makstav hüvitis - Mitte-eksporditavus)
   (2006/C 212/13)
   Kohtumenetluse keel: hollandi
   Eelotsusetaotluse esitanud kohus
   Rechtbank Amsterdam
   Põhikohtuasja pooled
   
      Hagejad: J. J. Kersbergen-Lap ja D. Dams-Schipper
   
      Kostja: Raad van bestuur van het Uitvoeringsinstituut Werknemersverzekeringen
   Kohtuasja ese
   Eelotsusetaotlus — Rechtbank Amsterdam — Nõukogu 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes (EÜT L 28, lk 1), mida muudeti nõukogu 30. aprilli 1992. aasta määrusega (EMÜ) nr 1247/92 (EÜT L 136, lk 1), artikli 4 lõike 2a, artikli 10a ja IIa lisa tõlgendamine — Mitteosamakseline erihüvitis — Määruse nr 1408/71 artiklis 10a sätestatud kooskõlastuskord — Kohaldamisala — Määruse nr 1408/71 IIa lisas nimetatud invaliididest noortele mõeldud hüvitise arvestamine või mittearvestamine — Hüvitise saajad, kes ei ela Madalmaades.
   Resolutiivosa
   Hüvitist, mida makstakse 24. aprilli 1997. aasta seaduse alusel, mis käsitleb invaliididest noorte töövõimetuskindlustust (Wet arbeidsongeschiktheidsvoorziening jonggehandicapten), tuleb käsitleda mitteosamakselise erihüvitisena 14. juuni 1971. aasta määruse (EMÜ) nr 1408/71 sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes, muudetud ja ajakohastatud nõukogu 2. detsembri 1996. aasta määrusega (EÜ) nr 118/97, mida on muudetud nõukogu 8. veebruari 1999. aasta määrusega (EÜ) nr 307/1999, artikli 4 lõike 2a mõttes, nii et kohaldada tuleb üksnes selle määruse artikli 10a kooskõlastavat sätet ning et seda hüvitist ei saa maksta isikutele, kes ei ela Madalmaades.
   
      (1)  ELT C 115, 25.0.2005.